BSNL वॉइस एसएमएस भेजे वाला सुविधा के शुरुवात कईलस
नई दिल्ली – सरकारी टेलीफ़ोन ऑपरेटर बीएसएनएल (भारत संचार निगम लिमिटेड) आज से वॉइस एसएमएस (अपना आवाज़ में संदेश) के सुविधा के शुरुवात क देलस।
कंपनी के ओर से जारी प्रेस रिलीज के मुताबीक ए सेवा फिलहाल पंजाब में उपलब्ध होई, लेकिन एकरा के जल्दीए पूरा देश में लागू क दिहल जाई।
जानकारी के मुताबीक, ए सेवा के लाभ उठावे खातिर संदेश भेजेवाला के एगो 10 अंक के नंबर डायल करे परी अवरू ओकरा बाद आपन संदेश के रेकॉर्ड करावे के परी। असही, संदेश के पावे वाला भी एकरा के सुने खातिर एगो 10 अंक के नंबर डायल करी अवुरी ओकरा बाद ओ संदेश के सुनल जा सकेला।
बीएसएनएल के मुताबीक, संदेश भेजे अवुरी सुने खातिर 75 पईसा प्रति मिनट के दर से शुल्क लागू होई।
फिलहाल इ सेवा सिर्फ बीएसएनएल उपभोक्ता खातिर बाटे, लेकिन कंपनी के योजना बा कि एकरा के जल्दीए अवरू मोबाइल ऑपरेटर से भी जोड़ दिहल जाई।
बीएसएनएल के जनरल मैनेजर सतीश शर्मा कहले – वॉइस एसएमएस के सेवा 15 दिन के भीतर पूरा उत्तर भारत में लागू हो जाई, एकरा बाद एकरा के दक्षिण भारत में लागू कईल जाई।
अभी तक मात्र ‘वी चैट’, अवुरी ‘लाइन मेसेंजर’ निहन सेवा में ही इ सुविधा रहल, लेकिन बीएसएनएल के ओर शुरू भईल इ सेवा देश के अवुरी ऑपरेटर के भी ए सेवा में रुचि बढाई अवुरी आवे वाला समय में हो सकता कि देश के सभ ऑपरेटर ए सुविधा के उपलब्ध करावस।
bho_Deva hin_Deva bho_Deva bho_Deva bho_Deva bho_Deva bho_Deva bho_Deva